PMIndiaData/PMIndiaSum huggingface dataset:
దౌత్య‌ప‌ర‌మైన‌, అధికారిక పాస్‌పోర్టులు గల వారికి వీసా మిన‌హాయింపు ఇస్తూ న‌మూనా ఒప్పందానికి అంగీకారం

ప్ర‌ధాని శ్రీ న‌రేంద్ర‌మోదీ నాయ‌క‌త్వంలో స‌మావేశ‌మైన కేంద్ర కేబినెట్ దౌత్య‌ప‌ర‌మైన, అధికారిక పాస్‌పోర్టులు గ‌ల వారికి వీసా నిబంధ‌న‌ల నుంచి మిన‌హాయింపు ఇస్తూ ఒక న‌మూనా అంగీకారానికి ఆమోద ముద్ర వేసింది. దీని వ‌ల్ల ఆయా దేశీయులు వీసా లేకుండానే దేశంలోకి ప్ర‌వేశించి 180 రోజుల (అంత‌క‌న్నా ఎక్కువ‌ ‌)కాల‌ప‌రిమితిలో 90 రోజుల వ‌ర‌కు (అంత‌క‌న్నా త‌క్కువ‌) భార‌త భూభాగంలో ఎక్క‌డైనా బ‌స చేయ‌వ‌చ్చు లేదా దేశంలో ఎక్క‌డికైనా తిర‌గ‌వ‌చ్చు. దౌత్య‌ప‌రంగా దేశంలోకి వ‌చ్చేవారికి, అధికారిక కార్య‌క‌లాపాల‌పై వ‌చ్చే వారికి వీసా ర‌హిత ప్ర‌యాణానికి అనుమతి ఇచ్చే వెసులుబాటు క‌ల్పించ‌డంలో భాగంగా 69 దేశాల‌తో కుదుర్చుకున్న వీసా ర‌హిత ఒప్పందాల‌కు కొన‌సాగింపు ఇది. ఇండియా ఇంకా 130కి పైగా దేశాల‌తో ఇలాంటి ఒప్పందాలు కుదుర్చుకోవాల్సిన అవ‌స‌రం ఉంది.
చౌద‌రి చ‌ర‌ణ్ సింగ్ జ‌యంతి సంద‌ర్భంగా ప్ర‌ధాన మంత్రి నివాళి

మాజీ ప్ర‌ధాన మంత్రి శ్రీ చౌద‌రి చ‌ర‌ణ్ సింగ్ జ‌యంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ నివాళి అర్పించారు. ” భార‌త దేశ మాజీ ప్ర‌ధాన మంత్రి, రైతు నాయ‌కుడు శ్రీ చౌద‌రి చ‌ర‌ణ్ సింగ్ జ‌యంతి సంద‌ర్భంగా శ్ర‌ద్ధాంజ‌లి ఘ‌టిస్తున్నా ” అని ప్ర‌ధాన మంత్రి పేర్కొన్నారు.
మహిళ ల ప్రపంచ బాక్సింగ్ చాంపియన్ శిప్ లో బంగారు పతకాన్ని గెలిచిన నిఖత్జరీన్ గారి కి అభినందనలు తెలిపిన ప్రధాన మంత్రి

మహిళ ల ప్రపంచ బాక్సింగ్ చాంపియన్ శిప్ లో బంగారు పతకాన్ని గెలిచిన నిఖత్ జరీన్ గారి ని ప్రధాన మంత్రి శ్రీ నరేంద్ర మోదీ అభినందించారు. కాంస్య పతకాల ను గెలుచుకొన్నందుకు మనీషా మౌన్ గారి కి, పర్వీన్ హుడ్డా గారి కి కూడా ఆయన అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘మన బాక్సింగ్ క్రీడాకారిణులు మనం గర్వపడే కార్యాన్ని సాధించారు. మహిళ ల ప్రపంచ బాక్సింగ్ చాంపియన్ శిప్ లో స్వర్ణ పతకాన్ని గెలిచినందుకు @nikhat_zareen గారి కి ఇవే అభినందన లు. అదే పోటీ లో కాంస్య పతకాల ను సాధించినందుకు మనీషా మౌన్ గారికి మరియు పర్వీన్ హుడ్డా గారి కి కూడా నేను అభినందన లు తెలియజేస్తున్నాను.’’ అని పేర్కొన్నారు.
హిందుస్తాన్ స్టీల్ వర్క్స్ కన్ స్ర్టక్షన్ లిమిటెడ్ ఆర్థిక పునర్నిర్మాణం, దాన్ని నేషనల్ బిల్డింగ్స్ కన్ స్ర్టక్షన్ కార్పొరేషన్ లిమిటెడ్ టేకోవర్  చేయడం

హిందుస్తాన్ స్టీల్ వ‌ర్క్స్ క‌న్ స్ర్ట‌క్ష‌న్ లిమిటెడ్ (హెచ్ ఎస్ సిఎల్) ఆర్థిక పున‌ర్నిర్మాణానికి కేంద్ర మంత్రిమండలి తన ఆమోదాన్ని తెలిపింది. ఆ సంస్థ‌ను కేంద్ర ప‌ట్ట‌ణాభివృద్ధి శాఖ అధీనంలో పనిచేస్తున్న నేషనల్ బిల్డింగ్స్ కన్ స్ర్టక్షన్ కార్పొరేషన్ లిమిటెడ్ (ఎన్ బి సి సి) టేకోవ‌ర్ చేయ‌డానికి కూడా కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు.
అస్తానాలో ఎస్ సిఒ శిఖరాగ్ర సదస్సు సందర్భంగా ద్వైపాక్షిక సమావేశాలలో పాల్గొన్న ప్రధాన మంత్రి

అస్తానా లో ఎస్ సిఒ సమావేశాల సందర్భంగా కజాకిస్తాన్, చైనా మరియు ఉజ్ బ్ కిస్తాన్ నాయకులతో ప్రధాన మంత్రి శ్రీ నరేంద్ర మోదీ ద్వైపాక్షిక సమావేశాలు నిర్వహించారు. గురువారం నాడు తజాకిస్తాన్ ప్రెసిడెంట్ శ్రీ నూర్ సుల్తాన్ నజర్ బయేవ్ తో ఆయన భేటీ అయ్యారు. 2017-18లో ఐక్యరాజ్య సమితి భద్రత మండలిలో సభ్యత్వం పొందినందుకు తజాకిస్తాన్ ను ప్రధాన మంత్రి అభినందించారు. ప్రెసిడెంట్ శ్రీ నజర్ బయేవ్ ప్రధాన మంత్రికి సాదర స్వాగతం పలికారు. 2015లో ఆయన కజాకిస్తాన్ కు వచ్చిన సంగతిని ప్రెసిడెంట్ గుర్తు చేసుకున్నారు. ఆ పర్యటన సందర్భంగా తీసుకున్న నిర్ణయాలలోను, కుదుర్చుకున్న ఒప్పందాలలోను, పురోగతిపై నేతలు ఇరువురు సమీక్ష జరిపారు. తజాకిస్తాన్ ప్రస్తుతం భారతదేశానికి అత్యంత భారీ స్థాయిలో యురేనియమ్ ను సరఫరా చేస్తోంది. తమ భాగస్వామ్యాన్ని నిలబెట్టుకోవాలని ఇరు పక్షాలు ఒక అంగీకారానికి వచ్చాయి. హైడ్రోకార్బన్ ల రంగంలోను సహకారం ఈ సందర్భంగా చర్చకు వచ్చింది. ఇంటర్ నేషనల్ సోలార్ అలయన్స్ లో సభ్యత్వం తీసుకోవాలని తజాకిస్తాన్ ను ప్రధాన మంత్రి ఆహ్వానించారు. నేతలు ఇరువురు అనుసంధానాన్ని మరింత పెంచుకోవలసిన విషయానికి ఉన్న ప్రాముఖ్యాన్ని గురించి చర్చించారు. ఢిల్లీ, అస్తానా ల మధ్య నడిచే రెండు విమాన సర్వీసులను త్వరలోనే ప్రారంభించనున్నారు. చైనా ప్రెసిడెంట్ శ్రీ శి జిన్ పింగ్ తో ఈ రోజు ప్రధాన మంత్రి సాదర, సకారాత్మక సమావేశం నిర్వహించారు. ఎస్ సిఒ లో భారతదేశం చేరికకు మద్దతు ఇచ్చినందుకు ఆయనకు ప్రధాన మంత్రి ధన్యవాదాలు తెలిపారు. బహుళ ధృవ ప్రపంచంలో ప్రపంచంలో అనిశ్చితి ఏర్పడిన తరుణంలో భారత-చైనా సంబంధాలు నిలకడగా కొనసాగుతున్నాయని, కలిసి పనిచేయడం రెండు దేశాలకు ముఖ్యమని ఉభయ నేతలు గుర్తించారు. వ్యాపారం, పెట్టుబడులు, అనుసంధానం, యువత మరియు సాంస్కృతిక బృందాల రాకపోకలు తదితర అంశాలు చర్చలలో చోటు చేసుకున్నాయి. ఉజ్ బ్ కిస్తాన్ ప్రెసిడెంట్ శ్రీ షౌకత్ మిర్ జియోయెవ్ తో ప్రధాన మంత్రి సాదర, ఫలప్రద సమావేశాన్ని నిర్వహించారు. ఆర్థిక రంగం, వ్యాపార రంగం, ఆరోగ్య రంగం.. ఈ రంగాలలో పరస్పర సంబంధాలను పటిష్ట పరచుకోవాలన్న అంశం ఈ సందర్భంగా చర్చకు వచ్చింది.
జ‌మ్ము & క‌శ్మీర్ లో బ‌ల‌హీనమైన గ్రామీణ కుటుంబాల‌కు ప్రోత్సాహకం

దీన్‌ద‌యాళ్ అంత్యోద‌య యోజ‌న- నేశ‌న‌ల్ రూర‌ల్ లైవ్‌లీహుడ్స్ మిశ‌న్ (డిఎవై-ఎన్ఆర్ఎల్ఎమ్) లో భాగ‌ంగా జ‌మ్ము & క‌శ్మీర్ కు ప్రకటించిన స్పెశ‌ల్ ప్యాకేజీ అమ‌లు ను 2018-19 లో ఒక సంవ‌త్స‌ర కాలం పాటు పొడిగించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ‌ స‌మావేశం ఆమోదం తెలిపింది. అలాగే, స్పెశ‌ల్ ప్యాకేజీ ని.. పేద‌రికం నిష్ప‌త్తి తో ముడిపెట్ట‌కుండా అవ‌స‌రం ఆధారంగా.. అమ‌లు ప‌ర‌చేందుకుగాను డిఎవై-ఎన్ఆర్ఎల్ఎమ్ లో భాగంగా రాష్ట్రానికి నిధుల‌ను కేటాయించేందుకు కూడా మంత్రివ‌ర్గం ఆమోదం తెలిపింది. దీనివల్ల అద‌న‌పు ఆర్థిక భారం ఏమీ ప‌డ‌దు. ఎందుకంటే, 755.32 కోట్ల రూపాయ‌ల మేర‌కు తొలుత ఆమోదించిన వ్య‌య ప‌రిధి లోప‌లే రాష్ట్రం లోని దుర్బ‌ల కుటుంబాల‌ లో మూడింట రెండు వంతుల కుటుంబాల‌కు ర‌క్ష‌ణ‌ ను అందించేందుకు ఉద్దేశించిన కాలావ‌ధి ని పెంచ‌డానికి సంబంధించి ఆమోదాన్ని తెలపడమైంది కాబట్టి. 2018-19 లో ఒక సంవ‌త్స‌ర కాలానికిగాను 143.604 కోట్ల రూపాయ‌లు అవసరమవుతాయి. ప్ర‌భావం: దీని తో – రాష్ట్రం లోని బ‌ల‌హీన‌మైన గ్రామీణ కుటుంబాలన్నీ (ఇటువంటివి మొత్తం కుటుంబాల్లో మూడింట రెండు వంతుల మేరకు ఉండవచ్చని అంచ‌నా) నిర్దిష్ట కాలావ‌ధి లోపు ర‌క్ష‌ణ‌ కు నోచుకోగలవు. – ఆటో ఇన్‌క్లూజ‌న్ కేట‌గిరీ లోకి వచ్చే కుటుంబాల‌ను మరియు సామాజిక- ఆర్థిక వర్గ జన గణన- 2011 లో సూచీబద్ధమైన కనీసం ఒక వంచిత శ్రేణి లో కుటుంబాల కలయిక ఖాయం కాగలదు. – డిఎవై ఎన్ఆర్ఎల్ఎమ్ లో భాగం గా జ‌మ్ము & క‌శ్మీర్ లో అన్ని బ్లాకుల‌కూ కవరేజి ఖాయం కావడం తో పాటు రాష్ట్రం లో సామాజిక కలయిక, సామాజిక వికాసం మరియు పేదరికాన్ని తగ్గించడం లో ఉపాధి కి ప్రోత్సాహకం అందనున్నాయి. పూర్వ‌ రంగం: రాష్ట్రం లో అనివార్య కార‌ణాల వ‌ల్ల మరియు గంద‌ర‌గోళ ప‌రిస్థితుల వల్ల 2013వ సంవ‌త్స‌రం మే నెల‌ లో ఆమోదించిన‌టువంటి స్పెశ‌ల్ ప్యాకేజీ ని పూర్తి గా అమ‌లు ప‌ర‌చ‌డం జరుగలేదు. ప్ర‌స్తుతం ఇదివరకు ఆమోదించిన స్పెశ‌ల్ ప్యాకేజీ లోని అంశాలను అమలుపరచే కాలావ‌ధి ని పొడిగించడం గురించి ప‌రిశీలించాల‌ని భారత ప్రభుత్వాన్ని రాష్ట్ర ప్ర‌భుత్వం అభ్య‌ర్థించింది. అలాగే జ‌మ్ము & క‌శ్మీర్ లో ఈ విస్త‌రించిన కాలావ‌ధి లో డిఎవై-ఎన్ఆర్ఎల్ఎమ్ లో భాగంగా నిధుల‌ అందజేత ను పేద‌రికం నిష్ప‌త్తి తో ముడిపెట్ట‌కుండా డిమాండు ఆధారంగా కొన‌సాగించడాన్ని గురించి కూడా పరిశీలించాలని రాష్ట్ర ప్ర‌భుత్వం మనవి చేసింది. ఈ విధంగా మంత్రివ‌ర్గం యొక్క ఆమోదం జ‌మ్ము & క‌శ్మీర్ లో బ‌ల‌హీన‌మైన గ్రామీణ కుటుంబాల‌కు ఒక ప్రోత్సాహకాన్ని ఇవ్వగ‌లుగుతుంది.
పారాలింపిక్స్ఆటల లో బాడ్ మింటన్ లో కాంస్య పతకాన్ని గెలిచినందుకు శ్రీ మనోజ్ సర్ కార్ కుఅభినందనలు తెలిపిన ప్రధాన మంత్రి

టోక్యో లో జ‌రుగుతున్న పారాలింపిక్స్ ఆట‌ల లో బాడ్ మింటన్ లో కాంస్య ప‌త‌కం గెలిచినందుకు శ్రీ మనోజ్ సర్ కార్ కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘@manojsarkar07 అద్భుత ప్రదర్శన అమిత సంతోషాన్ని కలిగించింది. బాడ్ మింటన్ లో కాంస్య పతకాన్ని స్వదేశానికి తీసుకు వస్తున్నందుకు ఆయన కు అభినందన లు. రాబోయే కాలం లో ఆయన చాలా ఉత్తమం గా రాణించాలి అని ఆకాంక్షిస్తున్నాను. #Paralympics #Praise4Para’’ అని ప్ర‌ధాన మంత్రి ఒక ట్వీట్ లో పేర్కొన్నారు.
ప్ర‌ధాన మంత్రి కి ప్రిన్సిపల్ సెక్రటరి గా ఉన్న శ్రీ నృపేంద్ర మిశ్రా పదవీబాధ్య‌త‌ ల నుండి వైదొల‌గ‌నున్నారు

ప్ర‌ధాన మంత్రి కి ప్రిన్సిపల్ సెక్రటరీ గా ఉన్న‌ శ్రీ నృపేంద్ర మిశ్రా త‌న కార్యభారం నుండి వైదొల‌గాల‌ని ఉంద‌న్న ఇచ్ఛ ను వ్య‌క్తం చేశారు. మరొక రెండు వారాల పాటు ప‌ద‌వి లో కొన‌సాగ‌వ‌ల‌సింది గా ప్ర‌ధాన మంత్రి ఆయ‌న కు సూచించారు. అలాగే, శ్రీ పి.కె. సిన్హా ను పిఎంఒ లో ఆఫీస‌ర్ ఆన్ స్పెశల్ డ్యూటీ పదవి లో ప్ర‌ధాన మంత్రి నియ‌మించారు. శ్రీ పి.కె. సిన్హా ఐఎఎస్ లో ఉత్త‌ర్ ప్ర‌దేశ్ కాడ‌ర్ కు చెందిన 1977 బ్యాచ్ తాలూకు రిటైర్డ్ అధికారి. ఒక ప్ర‌క‌ట‌న లో శ్రీ నృపేంద్ర మిశ్రా.. “గౌర‌వ‌నీయులు ప్ర‌ధాన మంత్రి శ్రీ నరేంద్ర మోదీ గారి నాయ‌క‌త్వం లో దేశాని కి సేవ‌ చేసే భాగ్యం నాకు ద‌క్కింది. ఈ అవ‌కాశాన్ని నాకు ఇచ్చినందుకు మ‌రియు నా ప‌ట్ల సంపూర్ణ విశ్వాసాన్ని వ్య‌క్తం చేసినందుకు ఆయ‌న కు నేను మ‌న‌స్ఫూర్తి గా కృత‌జ్ఞుడి ని అయి ఉంటాను. ఈ సంతృప్తిక‌ర‌మైన ప్ర‌స్థానం లో నేను అయిదు సంవ‌త్స‌రాల కాలాని కి పైబ‌డి ప్ర‌తి ఒక్క గంటా సంతోషదాయకమైన రీతి లో స‌మ‌ర్ప‌ణ భావం తో సేవ చేయ‌డాన్ని ఆస్వాదించాను. ఇప్పుడు నేను ప్రజల హితం కోసం మరియు దేశానికి మేలు చేయడానికి పాటు ప‌డేందుకు మ‌రింత ముందుకు పోయే తరుణం ఆసన్నం అయింది. నేను నాకు అండ‌దండ‌ల ను అందించిన ప్ర‌భుత్వం లోప‌లి స‌హ‌చ‌రులకు, ప్ర‌భుత్వం వెలుప‌లి స‌హ‌చ‌రుల కు, మిత్రుల‌ కు మ‌రియు నా కుటుంబ స‌భ్యుల కు ధ‌న్య‌వాదాలు తెలియజేస్తున్నాను. మ‌న దేశాన్ని ఒక ఉజ్వ‌లమైనటువంటి భ‌విష్య‌త్తు దిశ గా ముందుకు న‌డిపిస్తున్నటువంటి మ‌న ప్ర‌ధాన మంత్రి శ్రీ న‌రేంద్ర మోదీ గారు స‌ఫ‌ల‌త ను సాధించాల‌ని నేను ఆకాంక్షిస్తున్నాను..” అని పేర్కొన్నారు.
శ్యామ్ జీ కృష్ణ‌ వ‌ర్మ‌ను ఆయ‌న మ‌ర‌ణానంత‌రం న్యాయ‌వాది సంఘ స‌భ్యునిగా పున‌ర్ నియమించిన‌ట్లు తెలిపే ధ్రువప‌త్రాన్ని గుజ‌రాత్ ముఖ్య‌మంత్రికి అంద‌జేసిన ప్ర‌ధాని

శ్యామ్ జీ కృష్ణ‌ వ‌ర్మ‌ను ఆయ‌న చనిపోయిన తరువాత న్యాయ‌వాది సంఘ స‌భ్యునిగా తిరిగి నియమించిన‌ట్లు తెలిపే ధ్రువప‌త్రాన్ని గుజ‌రాత్ ముఖ్య‌మంత్రి శ్రీ‌మ‌తి ఆనందీబెన్ ప‌టేల్‌కు ప్ర‌ధాన మంత్రి శ్రీ న‌రేంద్ర మోదీ ఈ రోజు అంద‌జేశారు. ఈ కార్య‌క్ర‌మం గుజ‌రాత్ లోని భుజ్ లో జ‌రిగింది. లండ‌న్ లోని ఆన‌ర‌బుల్ సొసైటీ ఆఫ్ ద‌ ఇన్న‌ర్ టెంపుల్ ఈ పున‌ర్ నియామ‌కం జ‌రిపింది. గ‌త నెల‌లో ప్ర‌ధాన మంత్రి శ్రీ న‌రేంద్ర మోదీ లండ‌న్ లో ప‌ర్య‌టించిన‌పుడు యునైటెడ్ కింగ్ డ‌మ్ ప్ర‌ధాని శ్రీ డేవిడ్ కామెరాన్ స‌మ‌క్షంలో ఈ మేర‌కు స‌ర్టిఫికెట్ ను అందుకున్నారు. ఈ సంద‌ర్భంగా ప్ర‌ధాని ప్ర‌సంగిస్తూ – “శ్యామ్ జీ కృష్ణ‌ వ‌ర్మ ఓ పండితుడు. కాశీలో గొప్ప పేరు తెచ్చుకున్నారు. భార‌త‌దేశ స్వాతంత్య్రం కోసం లండ‌న్ లో ఆయ‌న ఎంత‌గానో పాటుప‌డ్డారు” అంటూ కొనియాడారు. పోలీస్ డైరెక్ట‌ర్స్ జ‌న‌ర‌ల్ స‌మావేశంలో పాల్గొన‌డానికి క‌చ్ కు వెళ్తున్నానని ప్ర‌ధాని శ్రీ నరేంద్ర మోదీ అన్నారు. ఈ స‌మావేశాన్ని ఎప్పుడూ ఢిల్లీలో నిర్వ‌హించేవారని, ప్ర‌ధానిగా తాను వచ్చిన తరువాత చొర‌వ తీసుకొని గత సంవ‌త్స‌రం ఈ స‌మావేశాన్ని దేశ రాజ‌ధానికి వెలుప‌ల నిర్వ‌హించాల‌ని చెప్పడంతో సమావేశ వేదిక మారినట్లు వివరించారు. రన్ ఆఫ్ క‌చ్ లో జ‌రిపే రనోత్స‌వ్ పర్యటకులలో ఎంతో ఆద‌ర‌ణకు పాత్రమైంద‌ని, ప్రస్తుతం ఈ ఉత్స‌వం ప్రపంచ ప‌ర్యట‌క చిత్ర‌ప‌టంలోనూ ఓ స్థానాన్ని సంపాదించుకోవడం పట్ల ప్రధాని శ్రీ మోదీ హర్షం వ్యక్తం చేశారు.
ప్ర‌ధాన మంత్రి కి ఫోన్ చేసి అభినంద‌న‌లు తెలిపిన భూటాన్ ప్ర‌ధాని డాక్ట‌ర్ లోటే శెరింగ్

భార‌త‌దేశం లో జ‌రిగిన సాధార‌ణ ఎన్నిక‌ల లో ప్ర‌ధాన మంత్రి శ్రీ న‌రేంద్ర మోదీ సాధించిన విజ‌యాని కి గాను ఆయ‌న ను అభినందించ‌డం కోసం భూటాన్ ప్ర‌ధాని, శ్రేష్ఠుడు లియాన్‌చెన్‌ డాక్ట‌ర్ లోటే శెరింగ్ 2019వ సంవ‌త్స‌రం మే నెల 23వ తేదీ న టెలిఫోన్ ద్వారా ఆయన తో మాట్లాడారు. భార‌త‌దేశం లో ప్ర‌ధాన మంత్రి శ్రీ మోదీ అందించిన‌టువంటి బ‌ల‌మైన నాయ‌క‌త్వాన్ని ప్ర‌ధాని డాక్ట‌ర్ లోటే శెరింగ్ ఈ సందర్భం గా ప్ర‌శంసించారు. శ్రీ మోదీ నాయ‌క‌త్వం లో, దార్శ‌నిక‌త లో భార‌త‌దేశం గొప్ప సాఫ‌ల్యాల ను సాధించగలుగుతుంద‌న్న ఆశాభావాన్ని కూడా భూటాన్ ప్ర‌ధాని వ్య‌క్తం చేశారు. డాక్ట‌ర్ లోటే శెరింగ్ తనకు అభినంద‌న‌ లు తెలిపినందుకు ఆయన కు ప్ర‌ధాన మంత్రి శ్రీ మోదీ ధ‌న్య‌వాదాలు ప‌లికారు. ఉభ‌య దేశాల మ‌ధ్య గ‌ల ప్ర‌త్యేక‌మైన, మార్గ‌ద‌ర్శ‌క‌మైన ద్వైపాక్షిక సంబంధాల ను మ‌రింత గా బ‌లోపేతం చేసుకోవ‌డం కోసం రాయ‌ల్ గ‌వ‌ర్న‌మెంట్ ఆఫ్ భూటాన్ తోను, భూటాన్ ప్ర‌ధాని డాక్ట‌ర్ లోటే శెరింగ్ తో క‌ల‌సి ప‌ని చేయాల‌న్న త‌న వ‌చ‌నబ‌ద్ధత ను శ్రీ మోదీ పున‌రుద్ఘాటించారు.
ఆసియా క‌ప్ 2017 ను గెలుచుకొన్నందుకు భార‌తీయ‌ మ‌హిళ‌ల‌ హాకీ జ‌ట్టును అభినందించిన ప్ర‌ధాన మంత్రి

ఆసియా క‌ప్ 2017 ను గెలుచుకొన్నందుకు భార‌తీయ‌ మ‌హిళ‌ల‌ హాకీ జ‌ట్టును ప్ర‌ధాన మంత్రి శ్రీ న‌రేంద్ర మోదీ అభినందించారు. ‘‘మ‌హిళ‌ల ఆసియా క‌ప్ 2017 ను గెలుచుకొన్నందుకు మ‌న హాకీ జ‌ట్టుకు అభినంద‌న‌లు. వారి అద్భుత ప్ర‌ద‌ర్శ‌న పట్ల భార‌త‌దేశం సంతోషిస్తోంది’’ అని ప్ర‌ధాన మంత్రి త‌న సందేశంలో పేర్కొన్నారు.
అబు ధాబీ క్రౌన్ ప్రిన్స్ తో టెలిఫోన్ లో సంభాషించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ అబు ధాబీ క్రౌన్ ప్రిన్స్ మ‌రియు యుఎఇ సాయుధ బ‌ల‌గాల డిప్యూటీ సుప్రీమ్ క‌మాండ‌ర్ మాన్య శ్రీ‌ శేఖ్ మొహమ్మద్ బిన్ జాయేద్ అల్-నాహ్ యాన్ తో టెలిఫోన్ లో సంభాషించారు. రెండు దేశాల మ‌ధ్య స‌ర్వ‌తోముఖ స‌హ‌కారం బలాన్ని పుంజుకుంటుండ‌డం ప‌ట్ల నేత‌ లు సంతోషాన్ని వ్య‌క్తం చేశారు. ద్వైపాక్షిక స‌మ‌గ్ర వ్యూహాత్మ‌క భాగ‌స్వామ్యాన్ని మ‌రింత గా పెంపొందించుకోవాల‌న్న వ‌చ‌న బ‌ద్ధ‌త ను వారు పున‌రుద్ఘాటించారు. ఈ నెల‌ లోనే అబు ధాబీ లో ఒఐసి విదేశీ వ్య‌వ‌హారాల శాఖ మంత్రుల స‌మితి ని ఉద్దేవించి ప్రసంగించేందుకు గౌర‌వ అతిథి గా పాలుపంచుకోవాలంటూ భార‌త‌దేశాన్ని ఆహ్వానించినందుకు క్రౌన్ ప్రిన్స్ కు ప్ర‌ధాన మంత్రి ఈ సంద‌ర్భం గా ధ‌న్య‌వాదాలు తెలియజేశారు. శాంతి మ‌రియు పురోగ‌తి ల తాలూకు ఉమ్మ‌డి ల‌క్ష్యాల‌ ను సాధించ‌డం లో ఈ చ‌రిత్రాత్మ‌క‌ ప్రాతినిధ్యం తోడ్ప‌డ‌గ‌ల‌ద‌న్న ఆశాభావాన్ని ఆయ‌న వ్య‌క్తం చేశారు.
డెన్మార్క్‌లో ప్రధానమంత్రి శ్రీ నరేంద్ర మోదీ పత్రికా ప్రకటన తెలుగు అనువాదం

గౌరవనీయులైన డెన్మార్క్‌ ప్రధానమంత్రిగారు… ప్రతినిధి బృందం సభ్యులు… మీడియా మిత్రులారా! శుభ సాయంత్రం… నమస్కారం! గౌరవనీయ డెన్మార్క్‌ ప్రధానమంత్రిగారూ… మీ దేశంలో నాకు, మా ప్రతినిధి బృందానికి అద్భుత రీతిలో స్వాగతమిచ్చినందుకు ముందుగా మీకు, మీ బృందానికి ధన్యవాదాలు. ఈ అందమైన దేశంలో నాకిదే తొలి పర్యటన. గత సంవత్సరం అక్టోబరులో మీకు భారతదేశంలో స్వాగతం పలికే అవకాశం నాకు లభించింది. ఈ రెండు పర్యటనల నేపథ్యంలో మన స్నేహ సంబంధాలను మరింత సన్నిహితం, గతిశీలం చేసే వీలు కలిగింది. మన రెండు దేశాలూ ప్రజాస్వామ్యం, భావ ప్రకటన స్వేచ్ఛ, నియమబద్ధ పాలన తదితర విలువలను మాత్రమేగాక అనేక పరస్పర సహాయక బలాలను పంచుకుంటున్నాం. మిత్రులారా! భారత-డెన్మార్క్‌ వర్చువల్‌ సదస్సు 2020 అక్టోబరులో నిర్వహించిన సందర్భంగా మన స్నేహబంధానికి మనం హరిత వ్యూహాత్మక భాగస్వామ్యం హోదా కల్పించాం. ఆ మేరకు ఇవాళ్టి చర్చల్లో సదరు హరిత వ్యూహాత్మక భాగస్వామ్యంపై సంయుక్త కృషిని సమీక్షించాం. ఈ నేపథ్యంలో ఇప్పటిదాకా వివిధ రంగాల్లో- ముఖ్యంగా పునరుత్పాదన ఇంధనం, ఆరోగ్యం, రేవులు, నౌకా రవాణా, వర్తుల ఆర్థిక వ్యవస్థ జల నిర్వహణ వంటివాటిలో గణనీయ ప్రగతి సాధించడం నాకెంతో సంతోషం కలిగించింది. డెన్మార్క్‌కు చెందిన 200కుపైగా కంపెనీలు భారతదేశంలోని వివిధ రంగాల్లో తమ కార్యకలాపాలు నిర్వహిస్తున్నాయి. తదనుగుణంగా పవన విద్యుత్‌, నౌకా రవణా, సంప్రదింపు సేవలు, ఆహార తయారీ, ఇంజనీరింగ్‌ వగైరా పరిశ్రమలు నడుపుతున్నాయి. ఇవేకాకుండా ఇంకా అనేక రంగాలుండగా, భారతదేశంలో ‘వాణిజ్య సౌలభ్యం’తోపాటు స్థూల ఆర్థిక సంస్కరణల ద్వారా అవి ప్రయోజనం పొందుతున్నాయి. అందువల్ల భారత మౌలిక సదుపాయాల రంగంసహా హరిత పరిశ్రమలలో పెట్టుబడులు పెట్టేందుకు డెన్మార్క్‌ కంపెనీలు, పెన్షన్‌ నిధి రంగాలకు అపార అవకాశాలున్నాయి. నేటి చర్చల సందర్భంగా భారత-ఐరోపా సంబంధాలు, ఇండో-పసిఫిక్‌, ఉక్రెయిన్‌ తదితర అనేక ప్రాంతీయ, అంతర్జాతీయ అంశాలు ప్రధానంగా ప్రస్తావనకు వచ్చాయి. ఈ నేపథ్యంలో భారత-ఐరోపా సమాఖ్య మధ్య ‘స్వేచ్ఛా వాణిజ్య ఒప్పందం’పై సంప్రదింపులు త్వరలోనే ఓ కొలిక్కి రావచ్చునని మేం ఆశాభావంతో ఉన్నాం. స్వేచ్ఛాయుత, సార్వత్రిక, సార్వజనీన, నియమాధారిత ఇండో-పసిఫిక్ ప్రాంతానికి భరోసా దిశగా మా అభిప్రాయాన్ని నొక్కిచెప్పాం. అదేవిధంగా ఉక్రెయిన్‌లో తక్షణ కాల్పుల విరమణకు మేం పిలుపునిచ్చాం. ఈ సమస్య పరిష్కారంలో చర్చలు-దౌత్య సాయంపైనా సంసిద్ధత తెలిపాం. వాతావరణ రంగంలో మా మధ్య సకారంపైనా చర్చించాం. గ్లాస్గో ‘కాప్‌-26’లో ఆమోదించిన తీర్మానాల అమలుకు భారత్‌ కూడా నిబద్ధతతో ఉంది. ఆర్కిటిక్ ప్రాంతంలో సహకారంపై మరిన్ని అవకాశాల అన్వేషణకు మేం అంగీకరించాం. గౌరవనీయ ప్రధానిగారూ! మీ నాయకత్వంలో భారత-డెన్మార్క్‌ సంబంధాలు కొత్త శిఖరాలకు చేరగలవన్నది నా దృఢ విశ్వాసం. ఈ నేపథ్యంలో రేపు నిర్వహించబోయే భారత-నార్డిక్‌ రెండో శిఖరాగ్ర సదస్సుకు ఆతిథ్యం ఇస్తున్నందుకుగాను మీకు నా కృతజ్ఞతలు తెలియజేస్తున్నాను. ఇక ఇవాళ ప్రవాస భారతీయ సమాజ సభ్యులతో సమావేశంలో మీరు పాల్గొన్నందుకు మీకు నా ధన్యవాదాలు. ఈ కార్యక్రమానికి మీ రాక ఇక్కడి భారతీయ సమాజంపై మీ ప్రేమాదరాలకు నిదర్శనం. ధన్యవాదాలు బాధ్యత నిరాకరణ ప్రకటన: ప్రధానమంత్రి వాస్తవ ప్రసంగం హిందీలో సాగింది… ఇది దానికి స్వేచ్ఛానువాదం మాత్రమే.
పురుషుల 57 కెజిల ఫ్రీస్టైల్ రెజ్లింగ్‌లో స్వ‌ర్ణ‌ప‌త‌కం సాధించిన ర‌వి ద‌హియాకు అభినంద‌న‌లు తెలిపిన ప్ర‌ధాన‌మంత్రి శ్రీ న‌రేంద్ర మోదీ

2022 బ‌ర్మింగ్‌హామ్ కామ‌న్‌వెల్త్ క్రీడ‌ల‌లో పురుషుల 57 కెజిల రెజ్లింగ్‌లో స్వ‌ర్ణ‌ప‌త‌కం సాధించిన ర‌విద‌హియాకు ప్ర‌ధాన‌మంత్రి శ్రీ న‌రేంద్ర మోదీ అభినంద‌న‌లు తెలిపారు. ఈ సంద‌ర్భంగా ప్ర‌ధాన‌మంత్రి ఒక ట్వీట్ చేస్తూ, ర‌విద‌హియాత‌న ప్ర‌తిభ‌క‌న‌బ‌ర‌చి దేశానికి గొప్ప ప్ర‌తిష్ఠ‌తెచ్చారు. బ‌ర్మింగ్‌హామ్ కామ‌న్ వెల్త్ క్రీడ‌ల‌లో స్వ‌ర్ణ‌ప‌త‌కం సాధించినందుకు ర‌విద‌హియాకు అభినంద‌న‌లు. అత‌డు సాధించిన విజ‌యం తో , అంకిత‌భావం,ప‌ట్టుద‌ల ఉంటే ఏ క‌ల‌నైనా సాకారం చేసుకోవ‌చ్చ‌ని రుజువు అవుతున్న‌ది, అని ప్ర‌ధాన‌మంత్రి త‌న సందేశంలో తెలిపారు.
ప్రధాన నౌకాశ్రయాలలో మెస్స‌ర్స్ దుబాయ్ పోర్ట్ వ‌ర‌ల్డ్ లిమిటెడ్ కు చెందిన కంటెయినర్ టర్మినల్ ప్రాజెక్టుల వాటాల స్వరూపంలో ప్రతిపాదిత మార్పునకు అభ్యంతరాలు లేవని స్పష్టం చేయడం

ప్రధాన నౌకాశ్రయాలలో మెస్స‌ర్స్ దుబాయ్ పోర్ట్ వ‌ర‌ల్డ్ (డి పి డబ్ల్యు) లిమిటెడ్ కు చెందిన కంటెయినర్ ట‌ర్మిన‌ల్ ప్రాజెక్టుల ల్లో వాటాల స్వరూపంలో ప్రతిపాదించిన మార్పునకు ఎటువంటి అభ్యంతర లేదని స్పష్టం చేసేందుకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్ష‌త వహించారు. దీనివ‌ల్ల భార‌త చ‌ట్టాలు, నిబంధ‌న‌ల‌కు అనుగుణంగా డి పి డబ్ల్యు కు చెందిన భార‌త హోల్డింగ్ కంపెనీని ఏర్పాటు చేయ‌డానికి మార్గం సుగమం అవుతుంది. ఈ కంపెనీకి విశిష్టమైన అసెట్ పోర్ట్ ఫోలియో ఉంటుంది. ఈ కంపెనీ ప్రస్తుత ప్రధాన పోర్టులలో టర్మినల్ కార్యకలాపాలను- కొన్ని జాగ్రత్త చర్యలను తీసుకొంటూ- నిర్వహించడానికి కూడా అవకాశం ఏర్పడుతుంది. అంతేకాకుండా ఈ నిర్ణయం నౌకాశ్ర‌యాల రంగంలో విదేశీ ప్రత్య‌క్ష‌ పెట్టుబ‌డుల‌ను, ప్రైవేటు రంగం పెట్టుబ‌డుల‌ను ప్రోత్సహించగలదు. డి పి డబ్ల్యు లిమిటెడ్ భార‌తదేశంలోని త‌న ఆస్తుల‌ను పునర్ నిర్మించుకోవాలని యోచిస్తోంది. భారతదేశంలో తనకు ఉన్న రేవుల సంబంధిత మౌలిక సదుపాయాల యాజమాన్యాన్ని కలగలిపి ఒకే హోల్డింగ్ కంపెనీగా సమన్వయపరచుకోవాలనేది ధ్యేయం. ఇటువంటి హోల్డింగ్ కంపెనీని హిందుస్థాన్ పోర్ట్స్ ప్రైవేట్ లిమిటెడ్ (హెచ్‌పీపీఎల్‌) అనే పేరుతో ఏర్పాటు చేయదలుస్తోంది. ఈ కొత్త కంపెనీ డీపీ వరల్డ్ కున్న అనుబంధ సంస్థల కన్సెషన్ అగ్రిమెంట్ లకు సంబంధించిన బాధ్యతలన్నింటినీ తాను తీసేసుకొంటుంది. అయితే తుది లబ్ధిదారు విషయంలో ఎటువంటి మార్పు ఉండబోదు. అంతిమంగా చట్టపరమైన, లబ్ధిని పొందే యాజమాన్యం మెస్స‌ర్స్ డి.పి. వరల్డ్ చేతులలోనే ఉంటుంది. డి.పి. వరల్డ్ కు ఎఫ్ఐపీబీ తన అనుమతిని ఇవ్వడం గమనార్హం. డి పి డబ్ల్యు ప్రతిపాదన లోని ఉద్దేశం వారి మూలధన రాశిని విస్తరించుకోవడానికి, భారతదేశంలోని ఓడరేవులలో, లాజిస్టిక్స్ ఇన్ ఫ్రాస్ట్రక్చర్ లో సరికొత్త పెట్టుబడులు పెట్టడానికి తోడ్పడడమే. మరిన్ని ఆర్థిక వనరులను సమర్థంగా పోగేసుకొనేందుకు, నౌకాశ్రయ కార్యకలాపాల నిర్వహణలో ఆధునిక సాంకేతిక విజ్ఞానాన్ని పరిచయం చేయడానికి ఇది బాట వేస్తుంది. ప్రాజెక్టు ఎస్ పి వి ల షేర్లను కొనుగోలు చేసిన అనంతరం హోల్డింగ్ కంపెనీ హెచ్‌పీపీఎల్‌ నికర విలువ 80 మిలియన్ అమెరికా డాలర్ల కన్నా ఎక్కువగా ఉండాలన్న ఒక షరతు మీదనే డి పి డబ్ల్యు పునర్ వ్యవస్థీకరణ ప్రతిపాదనకు ప్రభుత్వం అంగీకారం తెలిపింది. భారతదేశంలో డి పి డబ్ల్యు ఆస్తుల పునర్ వ్యవస్థీకరణ మరింత మెరుగైన సమన్వయానికి, నియంత్రణలకు దారితీస్తుంది. ఎలాగంటే, భారతదేశంలో నమోదైన ఏక కంపెనీతో పోర్టు అధికారులు వ్యవహరించవలసి ఉంటుంది కాబట్టి. డి పి డబ్ల్యు ఏకీకరణ ప్రతిపాదనకు ఆమోదం తెలిపిన ఫలితంగా దేశంలోకి విదేశీ ప్రత్య‌క్ష‌ పెట్టుబ‌డుల‌ ప్రవాహాన్ని ప్రోత్సహించినట్లు అవుతుంది. అంతే కాక, ఓడరేవుల రంగంలో పెట్టుబడిదారులకు మిత్రపూర్వకమైన వాతావరణాన్ని నెలకొల్పుతున్నామన్న సంకేతం కూడా వెళ్తుంది. ఇది భారతీయ చట్టాలలో, నిబంధనావళిలో ఇదివరకటి కన్నా మెరుగైన పారదర్శకత్వానికి సైతం చోటు కల్పిస్తుంది.
ప్రపంచంలో ఒక స్థానాన్ని సంపాదించే దిశగా కృషి చేయాలని రత్నాలు మరియు ఆభరణాల పరిశ్రమకు విజ్ఞ‌ప్తి చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ భారతదేశంలోని రత్నాలు మరియు ఆభరణాల రంగాన్ని దేశీయ విపణి కి ఆవలి వైపునకు దృష్టిని సారించి ప్రపంచంలో తనకంటూ ఒక ఉనికిని సంపాదించుకోవలసిందిగా కోరారు. ఈ లక్ష్యాన్ని సాధించడానికి నవకల్పనకు, నైపుణ్యాల అభివృద్ధికి కృషి చేయాలని శ్రీ నరేంద్ర మోదీ పిలుపునిచ్చారు. ఆలిండియా జెమ్స్ అండ్ జూవలరీ ట్రేడ్ ఫెడరేషన్ ఈ రోజు ప్రధాన మంత్రికి ఒక అభినందన ఉత్సవాన్ని నిర్వహించగా, అందులో శ్రీ మోదీ పాల్గొని ప్రసంగించారు. చేతులతో తయారు చేసే నగలకు ప్రపంచవ్యాప్తంగా డిమాండ్ నానాటికీ పెరుగుతూపోతోందని ఆయన తెలిపారు. ఎక్సైజ్ సుంకానికి సంబంధించిన ఇటీవలి అంశాలను ప్రధాన మంత్రి గుర్తుకు తెస్తూ, ఈ అంశాలు రత్నాలు మరియు ఆభరణాల పరిశ్రమ ప్రభుత్వ పనితీరును మరింత లోతుగా అర్థం చేసుకొనేందుకు ఒక అవకాశాన్ని ప్రసాదించాయని, అంతే కాకుండా ఈ రంగంలో ఇమిడిన సంకటాలను క్షుణ్నంగా అవగతం చేసుకొనేందుకు ప్రభుత్వానికి కూడా అవకాశం కల్పించాయని చెప్పారు. రత్నాలు మరియు ఆభరణాల రంగం, ప్రభుత్వం ఈ రెండు పక్షాలు కూడా ఒకదానిపై మరొకటి పైచేయిని సాధించాయని ఆయన అన్నారు. బయటకు వెల్లడి చేయని ఆదాయం కలిగివున్న వారంతా అటువంటి ఆదాయం వివరాలనుసెప్టెంబరు 30 వ తేదీ కన్నా పూర్వమే బహిరంగపరచాలని ప్రధాన మంత్రి సూచించారు.
హిమాచల్ ప్రదేశ్ లో బస్సు ప్రమాదంలో ప్రాణాలు కోల్పోయిన మరియు తీవ్రంగా గాయపడిన వారి బంధువులకు పిఎమ్ఎన్ఆర్ఎఫ్ నుండి అనుగ్రహపూర్వక చెల్లింపును ప్రకటించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ హిమాచల్ ప్రదేశ్ లోని శిమ్ లా సమీపంలో జరిగిన బస్సు ప్రమాదంలో ప్రాణాలు కోల్పోయిన వారి బంధువులకు రూ.2 లక్షలు, తీవ్రంగా గాయపడిన వారి బంధువులకు రూ.50,000 చొప్పున పిఎమ్ఎన్ఆర్ఎఫ్ నుండి అనుగ్రహపూర్వక చెల్లింపు ఉంటుందని ప్రకటించారు.
రాజ్యాంగ నూట ఇర‌వై నాలుగో స‌వ‌ర‌ణ బిల్లు, 2019 కి రాజ్య స‌భ ఆమోదం తెలపడం ప‌ట్ల హ‌ర్షాన్ని వ్య‌క్తం చేసిన ప్ర‌ధాన మంత్రి

రాజ్యాంగ నూట ఇర‌వై నాలుగో స‌వ‌ర‌ణ బిల్లు, 2019 రాజ్య స‌భ లో ఆమోదాన్ని పొంద‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ హ‌ర్షాన్ని వ్య‌క్తం చేశారు. ‘‘రాజ్యాంగ నూట ఇర‌వై నాలుగో స‌వ‌ర‌ణ బిల్లు, 2019ని రాజ్య స‌భ ఆమోదించినందుకు సంతోషిస్తున్నాను. ఈ బిల్లు కు ఇంత‌టి విస్తృతమైన మ‌ద్ద‌తు వ్య‌క్తం కావ‌డం చూస్తే ఆనందంగా ఉంది. స‌భ లో కూడా హుషారైన చ‌ర్చ జ‌రిగింది; తద్వారా ప‌లువురు స‌భ్యులు వారి వారి సునిశిత‌మైనటువంటి అభిప్రాయాల‌ ను వెల్ల‌డించారు. రాజ్యాంగ నూట ఇర‌వై నాలుగో స‌వ‌ర‌ణ బిల్లు, 2019కి పార్ల‌మెంట్ ఉభ‌య స‌భల‌ లో ఆమోదం ల‌భించ‌డం సామాజిక న్యాయాని కి సిద్ధించిన విజ‌యం. ఇది మ‌న యువ శ‌క్తి త‌న సామ‌ర్ధ్యాన్ని నిరూపించుకోవ‌డానికి మరియు భార‌త‌దేశపు ప‌రివ‌ర్త‌న కు తోడ్పాటు ను అందించ‌డాని కి ఒక విశాల‌మైన అవ‌కాశాన్ని క‌ల్పించ‌గ‌లుగుతుంది. రాజ్యాంగ నూట ఇర‌వై నాలుగో స‌వ‌ర‌ణ బిల్లు, 2019కి ఆమోదముద్ర వేయ‌టం ద్వారా మ‌నం మ‌న భార‌త‌దేశం బ‌ల‌మైన దేశం గాను, స‌మ్మిళిత‌మైన దేశం గాను రూపొందాల‌ని త‌ల‌పోసిన‌టువంటి మన గొప్ప స్వాతంత్య్ర యోధులకు మరియు మ‌న రాజ్యాంగ రూప‌క‌ర్త‌ల‌ కు మ‌నం నివాళుల‌ను అర్పించాం’’ అని ఒక సందేశం లో ప్ర‌ధాన మంత్రి పేర్కొన్నారు.
ఏనుగుల సంరక్షకుల కృషి ని ప్రపంచ ఏనుగు దినం నాడు ప్రశంసించిన ప్రధాన మంత్రి

ఏనుగుల ను సంరక్షించడం కోసం పాటుపడుతున్న వారి యొక్క కృషి ని ప్రపంచ ఏనుగు దినం సందర్భం లో ప్రధాన మంత్రి శ్రీ నరేంద్ర మోదీ కొనియాడారు. గడచిన 8 సంవత్సరాల లో ఏనుగు అభయారణ్యాల సంఖ్య వృద్ధి చెందడం పట్ల కూడా ప్రధాన మంత్రి సంతోషాన్ని వ్యక్తం చేశారు. అనేక ట్వీట్ లలో ప్రధాన మంత్రి – ‘‘#WorldElephantDay సందర్బం లో, ఏనుగు సంతతి ని పరిరక్షించడం కోసం మన వచన బద్ధత ను పునరుద్ఘాటించుదాం. ఆసియా లో ఉన్న అన్ని ఏనుగుల లోకి దాదాపు గా 60 శాతం ఏనుగు లు భారతదేశం లోనే ఉన్నాయి అని తెలిస్తే మీరు సంతోషిస్తారు. గత 8 సంవత్సరాల లో ఏనుగు అభయారణ్యాల సంఖ్య వృద్ధి చెందింది. ఏనుగు ల సంరక్షణ లో నిమగ్నం అయిన వారందరిని కూడాను నేను అభినందిస్తున్నాను.’’ ‘‘ఏనుగు ల జాతి ని సంరక్షించడం లో లభిస్తున్న సాఫల్యాల ను- మనిషి కి మరియు పశువుల కు మధ్య సాగుతున్న ఘర్షణల ను సాధ్యమైనంత వరకు తగ్గించడానికి, పర్యావరణ పరమైన చైతన్యాన్ని పెంపొందింప చేయడం లో స్థానిక సముదాయాల ను వారి సాంప్రదాయిక జ్ఞానాన్ని జోడించడానికి భారతదేశం లో విస్తృతమైనటువంటి కృషి కొనసాగుతున్న పూర్వరంగం లో- గమనించవలసి ఉంది.’’ అని పేర్కొన్నారు.
ఇన్సూరెన్స్ రెగ్యులేటరీ అండ్ డెవలప్ మెంట్ అథారిటీ ఆఫ్ ఇండియా కు, ద ఇన్సూరెన్స్ అథారిటీ ఆఫ్ యునైటెడ్ అరబ్ ఎమిరేట్స్ కు మధ్య అవగాహనపూర్వక ఒప్పందం

ఇన్సూరెన్స్ రెగ్యులేటరీ అండ్ డెవలప్ మెంట్ అథారిటీ ఆఫ్ ఇండియా (ఐ ఆర్ డి ఎ ఐ)కు మరియు ద ఇన్సూరెన్స్ అథారిటీ ఆఫ్ యునైటెడ్ అరబ్ ఎమిరేట్స్ కు మధ్య కుదిరిన అవగాహనపూర్వక ఒప్పందానికి (ఎమ్ ఒ యు కు) కేంద్ర మంత్రిమండలి ఆమోదముద్ర వేసింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ ఎమ్ ఒ యు పై 2016 ఫిబ్రవరిలో సంతకాలు జరిగాయి. బీమా రంగానికి చెందిన చానల్స్ ఆఫ్ కమ్యూనికేషన్ వంటి వాటిలో సహకారం కోసం ఒక ఫ్రేమ్ వర్క్ ను అందించడం ద్వారా ఈ రంగాన్ని పర్యవేక్షించడంలో ఇరు పక్షాల అధికార యంత్రాంగాల మధ్య ఇతోధిక సమన్వయానికి ఈ ఎమ్ ఒ యు వీలు కల్పిస్తుంది. అంతే కాకుండా ఉభయ దేశాలలోను చట్టాలను, నిబంధనలను అమలులోకి తేవడానికి గాని, లేదా వాటి ఆచరణను పర్యవేక్షించడానికి గాని గోప్య సమాచారంతో పాటు ఇతరత్రా నియంత్రణపూర్వక మరియు పర్యవేక్షణ సంబంధిత సమాచారాన్ని సైతం ఇచ్చి పుచ్చుకోవడం ద్వారా పరస్పర అవగాహనను పెంపొందించుకోవడానికి కూడా ఈ ఎమ్ ఒ యు దోహదం చేస్తుంది.